b'\n_START_ARTICLE_\nSpaceX CRS-6\n_START_SECTION_\nDer\xc4\xabg\xc4\x81 krava\n_START_PARAGRAPH_\nDragon bija iepild\xc4\xabts ar aptuveni 1898 kg kravas (2015 kg ar iepakojumu). Transportku\xc4\xa3a herm\xc4\x93tiskaj\xc4\x81 sekcij\xc4\x81 atrad\xc4\x81s: mantas apkalpei (500 kg), zin\xc4\x81tnisko eksperimentu aparat\xc5\xabra un materi\xc4\x81li (844 kg), stacijas rezerves da\xc4\xbcas (518 kg), \xc4\x81rpusku\xc4\xa3a aktivit\xc4\x81\xc5\xa1u aparat\xc5\xabra (18 kg), datoru piederumi (18 kg). To skait\xc4\x81 bija nanopavado\xc5\x86i Arkyd 3 Reflight, Flock-1e 1, Flock-1e 2, Flock-1e 3, Flock-1e 4, Flock-1e 5, Flock-1e 6, Flock-1e 7, Flock-1e 8, Flock-1e 9, Flock-1e 10, Flock-1e 11, Flock-1e 12, Flock-1e 13, Flock-1e 14, kurus br\xc4\xabv\xc4\x81 lidojum\xc4\x81 paredz\xc4\x93ts palaist no SKA modu\xc4\xbca Kibo._NEWLINE_Neherm\xc4\x93tisk\xc4\x81 kravas sekcij\xc4\x81 \xc5\xa1oreiz nebija ievietotas kravas._NEWLINE_Uz zemi atgrie\xc5\xbeam\xc4\x81 krava paredz\xc4\x93ta ar masu 1248 kg (ar iepakojumu 1370 kg). Taj\xc4\x81 bija p\xc4\x93t\xc4\xabjumu rezult\xc4\x81ti, iek\xc4\x81rtas u.c. lietas\n_START_SECTION_\nLidojuma gaita\n_START_PARAGRAPH_\nDragon tika palaists 2015.\xc2\xa0gada 14.\xc2\xa0apr\xc4\xabl\xc4\xab 20:10:41UTC ar nes\xc4\x93jra\xc4\xb7eti Falcon 9 v1.1 no Kanaveralas zemesraga Gaisa sp\xc4\x93ku stacijas starta laukuma SLC-40._NEWLINE_P\xc4\x93c kosmosa ku\xc4\xa3a atdal\xc4\xab\xc5\xa1an\xc4\x81s ra\xc4\xb7etes pirmo pak\xc4\x81pi bija paredz\xc4\x93ts kontrol\xc4\x93ti nos\xc4\x93din\xc4\x81t uz \xc4\xabpa\xc5\xa1as platformas oke\xc4\x81n\xc4\x81. Ra\xc4\xb7e\xc5\xa1pak\xc4\x81pe sasniedza platformu, bet piezem\xc4\x93j\xc4\x81s uz t\xc4\x81s "cieti"._NEWLINE_17. mart\xc4\x81 10:55 UTC Dragon tika satverts ar manipulatoru Canadarm2, kuru no stacijas iek\xc5\xa1ienes vad\xc4\xabja Samanta Kristoforeti. Pie Harmony modu\xc4\xbca apak\xc5\xa1\xc4\x93j\xc4\x81 porta kosmosa ku\xc4\xa3is tika piesl\xc4\x93gts 13:29 UTC._NEWLINE_21. maij\xc4\x81 09:19 UTC ar manipulatoru, kuru vad\xc4\xabja Skots Kellijs, Dragon tika atvienots no Harmony modu\xc4\xbca un 11:04 UTC atlaists no robotrokas. 16:42 UTC Dragon kapsula nolaid\xc4\x81s Klusaj\xc4\x81 oke\xc4\x81n\xc4\x81, dienvidrietumos no Kalifornijas. Lidojuma ilgums 36 dienas 20 stundas 31 min\xc5\xabtes.'